Akwai tsattsauran mataki ga duk malamin da yake wasa da aikinsa – Dr. Bello Shehu – Dala FM Kano
Babban sakataren gudanarwar hukumar kula da makarantun sakadire a jihar Kano, Dr. Bello Shehu ya ce matsalar cunkuso da ake samu a makarantun jihar kano, ko inama ana samu sabo da karuwar yawan al’umma da ake samu a fadin duniya.
Dr’ Shehu bello ya bayyana hakan ne a ganawarsu da gidan radiyon Dala da safiyar yau.
Ya kuma ce yawan al’umma da ake samu ko ina a duniya, shi ne yake sabbaba cunkuson duk da cewar suna iya bakin kokarinsu na ganin an magance matsalar.
Ya kuma kara da cewa har yazu matsayin hukumar na haramta amfani da makarantun gwamnati don yin wasu karatuttuka da ban a gwamnati ba.
Wakilin mu Nasir Khalid Abubakar ya rawaito cewa gwamnati ta sha alwashin ci gaba da daukar mataki akan duk wani malamin makaranta da aka samu da yin sakaci da aiki.